CELEX: 32015D1823
Language: fi
Date: 2015-10-06 00:00:00
Title: Poliittisten ja turvallisuusasioiden komitean päätös (YUTP) 2015/1823, annettu 6 päivänä lokakuuta 2015, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätösten (YUTP) 2015/607 ja (YUTP) 2015/1750 kumoamisesta (ATALANTA/6/2015)

10.10.2015   
            
            
               FI
            
            
               Euroopan unionin virallinen lehti
            
            
               L 265/10
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/1823,
   annettu 6 päivänä lokakuuta 2015,
   EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätösten (YUTP) 2015/607 ja (YUTP) 2015/1750 kumoamisesta (ATALANTA/6/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Neuvosto on yhteisen toiminnan 2008/851/YUTP 6 artiklan 1 kohdan nojalla valtuuttanut poliittisten ja turvallisuusasioiden komitean (PTK) tekemään asiaankuuluvat päätökset EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’EU:n joukkojen komentaja’.
            
         
               (2)
            
            
               PTK hyväksyi 15 päivänä huhtikuuta 2015 päätöksen (YUTP) 2015/607 (2), jolla laivaston kapteeni Alfonso GÓMEZ FERNÁNDEZ DE CÓRDOBA nimitettiin EU:n joukkojen komentajaksi.
            
         
               (3)
            
            
               EU:n operaation komentaja on suosittanut, että kontra-amiraali Stefano BARBIERI nimitetään uudeksi EU:n joukkojen komentajaksi laivaston kapteeni Alfonso GÓMEZ FERNÁNDEZ DE CÓRDOBAn seuraajana.
            
         
               (4)
            
            
               EU:n sotilaskomitea tukee tätä suositusta.
            
         
               (5)
            
            
               PTK hyväksyi 29 päivänä syyskuuta 2015 päätöksen (YUTP) 2015/1750 (3), jolla kontra-amiraali Stefano BARBIERI nimitettiin EU:n joukkojen komentajaksi 6 päivästä lokakuuta 2015.
            
         
               (6)
            
            
               Nimityspäivä olisi muutettava.
            
         
               (7)
            
            
               Päätökset (YUTP) 2015/607 ja (YUTP) 2015/1750 olisi näin ollen kumottava.
            
         
               (8)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
            
         ON HYVÄKSYNYT TÄMÄN PÄÄTÖKSEN:
   1 artikla
   Nimitetään kontra-amiraali Stefano BARBIERI 8 päivästä lokakuuta 2015 EU:n joukkojen komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).
   2 artikla
   Kumotaan päätökset (YUTP) 2015/607 ja (YUTP) 2015/1750.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 6 päivänä lokakuuta 2015.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 301, 12.11.2008, s. 33.
   
      (2)  Poliittisten ja turvallisuusasioiden komitean päätös (YUTP) 2015/607, annettu 15 päivänä huhtikuuta 2015, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), ja päätöksen (YUTP) 2015/102 (Atalanta/3/2015) kumoamisesta (EUVL L 100, 17.4.2015, s. 79).
   
      (3)  Poliittisten ja turvallisuusasioiden komitean päätös (YUTP) 2015/1750, annettu 29 päivänä syyskuuta 2015, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), ja päätöksen (YUTP) 2015/607 kumoamisesta (ATALANTA/5/2015) (EUVL L 256, 1.10.2015, s. 13).